SL Uradni list Evropske unije C 66/26

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

(2009/C 66/10)

Številka XA: XA 406/08

Država članica: Avstrija

Regija: Bundesland Wien

Naziv sheme pomoči ali ime podjetja, ki prejme individualno pomoč: Richtlinie für die Gewährung eines Zuschusses zu den Versicherungsprämien für versicherbare Risiken in der Landwirtschaft

Pravna podlaga: Gesetz über die Förderung der Landwirtschaft in Wien (Wiener Landwirtschaftsgesetz), LGBl. für Wien Nr. 15/2000, in der geltenden Fassung

Načrtovani letni izdatki po shemi ali skupni znesek individualne pomoči, dodeljene podjetju: 0,13 milijona EUR

Največja intenzivnost pomoči: Odobri se pomoč v višini največ 50 % stroškov premij

Datum začetka izvajanja: Od 1. januarja 2009

Trajanje sheme ali individualne pomoči: Od 1. januarja 2009 do 31. decembra 2013

Cilj pomoči: V zvezni deželi Dunaj obstaja okrog 700 kmetijskih gospodarstev, pri čemer sta vrtnarstvo in poljedelstvo med glavnimi proizvodnimi sektorji. Vsa podjetja se vodijo izključno kot mala in srednje velika podjetja. Ta družinska podjetja ne le oskrbujejo mestno prebivalstvo s svežimi, visoko kakovostnimi poljedelskimi proizvodi, ampak z obdelovanjem in nego poljedelskih proizvodnih površin tudi bistveno prispevajo k oblikovanju in ohranjanju kulturne krajine na mestnem območju Dunaja. Dolgoročno zagotavljanje uspešnega gospodarjenja teh podjetij je zato eden od pomembnih ciljev dunajske mestne politike.

Pomemben instrument za zagotavljanje gospodarske varnosti teh podjetij je sklenitev zavarovanja pred škodo na poljedelski proizvodnji, ki nastane zaradi neugodnih vremenskih razmer, enakovrednih naravnim katastrofam. Zaradi podnebnih nihanj, ki so postala v zadnjih letih vse močnejša, postaja kakovostno obvladovanje tveganj vse pomembnejše prav za kmetijska proizvodna gospodarstva.

Pomoči za zavarovanje pred tveganji v obliki pomoči za plačilo zavarovalnih premij so na podlagi člena 12 Uredbe (ES) št. 1857/2006 skladne s skupnim trgom.

Od leta 2001 zvezna dežela Dunaj izplačuje dunajskim vrtnarskim podjetjem letno pomoč v višini največ 50 % stroškov premij pri sklenitvi zavarovanj pred škodo zaradi neurij na rastlinjakih.

Ta podporni ukrep, ki ga je odobrila Evropska Komisija, (državna pomoč št. 845/00/Avstrija/Dunaj) se je pokazal za uspešnega in je prispeval k temu, da je zdaj na Dunaju več kot 90 % rastlinjakov zavarovanih pred škodo, ki jo povzročijo neurja. Da se zagotovi trajnost tega ukrepa, bi bilo treba to pomoč še naprej nuditi podjetjem v okviru te nove smernice.

Zaradi visoke učinkovitosti tega podpornega ukrepa in zaradi povečanih tveganj za podnebne elementarne nesreče, ki so posledica podnebnih sprememb in ki bi lahko v kmetijski proizvodnji zlasti na področju poljedelskih kultur povzročile veliko škodo, je treba ta podporni ukrep od leta 2009 razširiti tudi na dunajska poljedelska gospodarstva. Na podlagi zavarovanja pred več nevarnostmi za poljedelske površine se lahko gospodarstva zavarujejo ne le proti nevarnosti toče in zmrzali, ampak tudi pred drugimi vremenskimi tveganji, kot so suša, poplave, zameti, zablatenje, nevihte, itd. Da bi dunajske poljedelce spodbudili k sklenitvi takega zavarovanja, je treba gospodarstvom odobriti letno pomoč v višini največ 50 % stroškov premije. Ta ukrep naj bi pospešil zavarovanje čim večjega deleža dunajskih poljedelskih površin pred navedenimi nevarnostmi ter tako prispeval k obvladovanju tveganj in finančni stabilnosti kmetijskih gospodarstev v zvezni deželi Dunaj

Zadevni gospodarski sektorji: Kmetijska proizvodna gospodarstva (vrtnarstvo in poljedelstvo) na Dunaju

Naziv in naslov organa, ki dodeli pomoč:

Amt der Wiener Landesregierung Magistratsabteilung 58 Volksgartenstraße 3 1082 Wien ÖSTERREICH

Spletni naslov: http://www.wien.gv.at/umwelt/wasserrecht/foerderrichtlinie.html

Drugi podatki: Z začetkom veljavnosti te smernice preneha veljati odobrena smernica „Richtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft“ (Državna pomoč št. N 845/00/Avstrija/Dunaj).

Ta shema pomoči je povezana s členom 12 Uredbe (ES) št. 1857/2006 in v celoti izpolnjuje njegove zahteve. Ta pomoč zlasti ne ovira delovanja notranjega trga zavarovalniških storitev. Organ, pristojen za odobritev, zagotavlja, da pomoč ni omejena na zavarovanja ene same zavarovalnice ali skupine zavarovalnic in da tudi ni pogojena s tem, da bi morali prejemniki pomoči skleniti zavarovalne pogodbe z zavarovalnico, ki ima sedež v Avstriji

Številka XA: XA 409/08

Država članica: Francija

Regija: Champagne-Ardenne

Naziv sheme pomoči: Aide à la reconstitution du cheptel ovin de la région Champagne-Ardenne à la suite de la crise de la fièvre catarrhale ovine (F.C.O.)

Pravna podlaga:

— Article L 1511-2 du Code Général des Collectivités Territoriales.

— Člen 10(2) Uredbe (ES) št. 1857/2006.

— Règlement «Aide à la reconstitution des troupes ovines» adopté par la Commission permanente du Conseil Régional de Champagne-Ardenne du 7 juillet 2008

Načrtovani letni izdatki po shemi: 800 000 EUR za program, ki se konča januarja 2010

Največja intenzivnost pomoči: Regija bo zagotovila pomoč v znesku največ 80 % izgube, za katero nadomestilo (največ 200 EUR na ovco, ki je bila nadomeščena, 20 EUR na jagnje ali 320 EUR na registriranega ovna, ki je bil nadomeščen) ni bilo prejeto.

Pomoč bo izplačana za število poginulih živali, ki so bile prijavljene pri združenju za zdravstveno zaščito (groupement de défense sanitaire-GDS) med datumom, ko je bil prijavljen izbruh bolezni modrikastega jezika, in datumom zahtevka za pomoč

Datum začetka izvajanja: Na dan objave identifikacijske številke zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja

Trajanje sheme pomoči: Do 31. januarja 2010

Cilj pomoči: Namen pomoči je nadomestitev gospodarske škode rejcem zaradi pogina živali zaradi bolezni modrikastega jezika.

Za regijo Šampanja-Ardeni je po oceni na 237 živinorejskih gospodarstvih zaradi bolezni modrikastega jezika poginilo 6 639 ovc (od tega 1 660 odraslih), kar je razvidno iz zahtevkov za državno nadomestilo. Leta 2008 so rejci priglasili 2 882 manj premij za ovce in koze (premije za ovce/koze ustrezajo številu ovac, ki so vsaj enkrat jagnjile ali so stare več kot 12 mesecev in ki so bile prijavljene na gospodarstvih, ki se ukvarjajo z rejo ovc od 1. februarja do 20. maja zadevnega leta) v primerjavi z letom 2007. Ta kriza je nastopila v času, ko je čreda ovac v regiji naraščala od leta 2003 (+ 10 000 ovac v zadnjih štirih letih). Regionalna dinamika tega sektorja je zato zelo ogrožena.

Zato bo regija Šampanja-Ardeni zagotovila finančno pomoč rejcem ovac, ki jih je prizadela bolezen modrikastega jezika in se zato od septembra 2006 spopadajo z zelo resnimi gospodarskimi in zdravstvenimi težavami.

Regionalna pomoč bo namenjena podpori poklicnim rejcem, ki imajo čredo ovac, ki ustreza najmanj 100 premijam za ovce in koze.

Rejec prejemnik regionalne pomoči se bo obvezal, da bo v petih letih ohranil raven prireje: izvedlo se bo preverjanje na letni izjavi o številu premij za ovce in koze

Zadevni gospodarski sektorji: Vsi rejci ovac s kmetijskim gospodarstvom, ki imajo 80 odstotkov uporabljene kmetijske površine v Šampanji-Ardenih, katerih kmetijska dejavnost je njihova glavna dejavnost in so stari največ 60 let (ali kmetijske družbe, katerih najmanj 50 % kapitala družbe imajo v lasti fizične osebe, stare največ 60 let, in člani AMEXA, katerih glavna dejavnost je kmetijstvo)

Naziv in naslov organa, ki dodeli pomoč:

Région Champagne-Ardenne Hôtel de Région 5, rue de Jéricho 51037 Chalons en Champagne cedex FRANCE

Spletna stran: http://www.cr-champagne-ardenne.fr/?SID=731

http://www.cr-champagne-ardenne.fr/getFile.aspx?FILEID=2808

Številka XA: XA 414/08

Država članica: Zvezna republika Nemčija

Regija: Land Baden-Württemberg

Naziv sheme pomoči: Landwirtschaft — Wachstum

Pravna podlaga: Rechtsgrundlage ist das Gesetz über die Landeskreditbank Baden-Württemberg — Förderbank vom 11.11.1998 (Gesetzblatt für Baden-Württemberg (GBl.) vom 18.11.1998, S. 581), zuletzt geändert durch Gesetz vom 11.12.2007 (GBl. vom 14.12.2007, S. 581) in Verbindung mit dem Programmmerkblatt Landwirtschaft — Wachstum

Načrtovani letni izdatki po shemi ali skupni znesek individualne pomoči, dodeljene podjetju: Odobreni bodo krediti z ugodno obrestno mero. Predvidena vrednost pomoči znaša 500 000 do 600 000 EUR. Ta znesek pomoči da na razpolago Landwirtschaftliche Rentenbank; ta banka sama ne prispeva k sredstvom pomoči

Največja intenzivnost pomoči: Največ 20 % upravičenih stroškov. Posameznemu podjetju dodeljeni največji znesek ne sme v nobenem obdobju treh poslovnih let presegati znesek 400 000 EUR. Pri kumuliranju z drugimi javnimi sredstvi, povezanimi z istimi upravičenimi stroški, se upoštevajo pragovne vrednosti, navedene v Uredbi (ES) št. 1857/2006. Za nakup zemljišč, razen zemljišč za gradnjo, se lahko pomoč dodeli v višini največ 10 % upravičenih stroškov naložb

Datum začetka izvajanja: V skladu z rokom iz člena 20(1) Uredbe (ES) št. 1857/2006, vendar ne prej kot 2. januarja 2009

Trajanje sheme pomoči:

Cilj pomoči: Podpiranje malih in srednje velikih podjetij, ki delujejo na področju primarne proizvodnje kmetijskih proizvodov v skladu s Prilogo I Pogodbe ES (razen na področju ribolova in ribogojstva) s spodbujanjem naložb za primarno proizvodnjo kmetijskih proizvodov (člen 4 Uredbe (ES) št. 1857/2006). Upravičeni stroški so tisti za (a) gradnjo, nakup ali izboljšanje nepremičnin, (b) nakup ali zakup strojev in opreme, vključno z računalniško programsko opremo, do njihove tržne vrednosti ali (c) splošni stroški na področju izdatkov pod točkama (a) in (b), kot so honorarji arhitektov, inženirjev in svetovalcev, stroški za študije izvedljivosti. Pri tem je zagotovljeno, da se pomoč ne odobri ob kršenju kakršnih koli prepovedi ali omejitev, opredeljenih v uredbah Sveta o uvedbi skupnih ureditev trga, tudi če se take prepovedi ali omejitve nanašajo le na pomoč Skupnosti

Zadevni gospodarski sektorji: Kmetijstvo, vinogradništvo, vrtnarstvo

Naziv in naslov organa, ki dodeli pomoč:

Landeskreditbank Baden-Württemberg — Förderbank Postfach 10 29 43 70025 Stuttgart DEUTSCHLAND

Spletni naslov: www.l-bank.de/landwirtschaft-wachstum

Drugi podatki: —

Številka XA: XA 417/08

Država članica: Zvezna republika Nemčija

Regija: Freistaat Bayern

Naziv sheme pomoči ali ime podjetja, ki prejme individualno pomoč: Bezuschussung der aufgrund gesetzlicher Testpflicht durchgeführten BSE/TSE-Schnelltests bei Schlachtrindern über 30 Monaten entstandenen Kosten, durch Verrechnung der Finanzhilfe der Gemeinschaft für diese BSE-Pflichttests

Pravna podlaga:

— Člen 6(1) Uredbe (ES) št. 999/2001 v povezavi s točko 2 poglavja A Priloge III Uredbe (ES) št. 999/2001

— Gesetz zum Vollzug des Tierseuchenrechts und der Verordnung über die Benutzungsgebühren der Gesundheitsverwaltung

Načrtovani letni izdatki po shemi ali skupni znesek individualne pomoči, dodeljene podjetju: približno 2,3 milijonov EUR za subvencioniranje hitrih preizkusov glede BSE za klavno govedo starosti prek 30 mesecev; višina subvencije je odvisna od letno določene finančne pomoči Skupnosti ter števila potrebnih preizkusov

Največja intenzivnost pomoči: največ 100 %

Datum začetka izvajanja: Letno izvajanje

Trajanje sheme ali individualne pomoči: Do 31. decembra 2013

Cilj pomoči: Državno subvencioniranje stroškov, ki nastajajo zaradi zakonsko določene obveznosti preizkušanja, namenjenega zatiranju bolezni TSE oziroma BSE.

Pravna podlaga pomoči: člen 16(1)(g) Uredbe (ES) št. 1857/2006.

Potrjeno je, da pomoč v skladu s členom 16(3) Uredbe (ES) št. 1857/2006 ne vsebuje neposrednih plačil proizvajalcem

Zadevni gospodarski sektorji: Klavnice in kafilerije na Bavarskem ter mala in srednje velika kmetijska podjetja. Glede klavnic in kafilerij na Bavarskem so izpolnjene zahteve člena 16(2) Uredbe (ES) št. 1857/2006

Naziv in naslov organa, ki dodeli pomoč:

Bayerisches Staatsministerium für Umwelt und Gesundheit Rosenkavalierplatz 2 Postfach 810140 81901 München DEUTSCHLAND

Morebitna vprašanja naslovite na:

Bayerisches Staatsministerium für Landwirtschaft und Forsten Referat C/6 Ludwigstr. 2 80539 München DEUTSCHLAND Tel. +49 892182-2222

Spletni naslov: http://www.stmugv.bayern.de/tiergesundheit/krankheiten/bsediagnostik.htm

Drugi podatki: —

Številka XA: XA 429/08

Država članica: Irska

Regija: Država članica

Naziv sheme pomoči ali ime podjetja, ki prejme individualno pomoč: Cattle Breeding Infrastructure Program

Pravna podlaga: National Development Plan 2007-2013

Načrtovani letni izdatki po shemi ali skupni znesek individualne pomoči, dodeljene podjetju: Največ 1,5 milijona EUR letno

Največja intenzivnost pomoči: Do 70 % upravičenih stroškov

Datum začetka izvajanja:

Trajanje sheme ali individualne pomoči: Od 1. januarja 2009 do 31. decembra 2013

Cilj pomoči: Irska govedorejska zveza (Irish Cattle Breeding Federation – ICBF) bo izvajala infrastrukturni program za vzrejo goveda. Cilj tega programa je spodbuditi živinorejce, ki redijo govedo za proizvodnjo mesa in mlečnih izdelkov, k uvajanju sodobnih znanstvenih načel v živinorejo, da bi tako prispevali k dolgoročni sposobnosti preživetja živinorejcev. Ta program vsebuje številne vsebine, v zvezi s testiranjem, genskim ocenjevanjem, zbiranje podatkov in širjenje znanstvenih dognanj.

Projekt genskega ocenjevanja zajema raziskovanje, pregledovanje in razvijanje izboljšav sistemov za gensko ocenjevanje goveda za meso in mlečne izdelke, ki se uporabljajo na Irskem, po potrebi vključevanje genomskih podatkov, uvedbo novih ocenjevanj govedine, vključno z oglaševanjem, objavljanjem izobraževalnih gradiv, neposrednim pošiljanjem pošte kmetom ter srečanji s kmeti in zainteresiranimi stranmi v sektorju, da bi pri kmetih izboljšali razumevanje novih indeksov.

Del programa, ki zajema zbiranje podatkov in širjenje informacij, bo usmerjen v razvijanje računalniških sistemov, usposabljanje in podpiranje uvedbe indeksov za govedino in mlečne izdelke.

Pomoč se zagotavlja v skladu s členom 15(2)(d) in (e) ter členom 16(1)(b) Uredbe Komisije (ES) št. 1857/2006 – zagotavljanje tehnične podpore v kmetijskem sektorju in pomoč v živinorejskem sektorju

Zadevni gospodarski sektorji: Govedo

Naziv in naslov organa, ki dodeli pomoč:

Department of Agriculture, Fisheries and Food Agriculture House Kildare Street Dublin 2 IRELAND

Spletni naslov: http://www.agriculture.gov.ie/schemes/NDP_State_Aid/CattleBreedingInfrastructure2009_13.doc